《繁峙布政分同书壁》
明代·江源

繁峙东来驻使旌，眼中时事不堪名。妖狐晚集逃亡屋，羸卒秋屯远近营。

谁进闾阎民食恶，独惭吾辈锦衣荣。春风回首彤池上，细写封章达此情。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。